Jana Radičević

**Jana Radičević** (rođena 1997. u Podgorici) je crnogorska pjesnikinja.

### Biografija 
Nakon završene gimnazije "Slobodan Škerović" u Podgorici, završila je osnovne i upisala specijalističke studije germanistike na Filološkom fakultetu Univerziteta Crne Gore u Nikšiću, a kao student na razmjeni studirala je i na univerzitetima u Marburgu i Grazu.

Aktivni je član Foruma mladih pisaca koji se od 2015. okuplja u Kulturno-informativnom centru "Budo Tomović" u Podgorici, u sklopu kojeg je objavljivala svoje pesme u zajedničkim publikacijama Foruma, učestvovala u muzičko-scenskim performansima i čitanjima poezije na nekoliko festivala u Crnoj Gori i regionu.

Osvojila je drugu nagradu na konkursu Ulaznica 2017. za ciklus pesama "Megalodon Lantimos". Jedna je od finalista 33. Festivala mladih pjesnika u Zaječaru, 46. Ratkovićevih večeri poezije u Bijelom Polju kao i 22. poetskog konkursa Desanka Maksimović u Valjevu.

Uvrštena je u izbor za prevod na nemački jezik na konkursu "Vrijeme (bez) utopije. Mreža mladih pisaca", projekta koji je podržan od DAAD-a, a u najavi su prevodi na francuski, slovenski i engleski.

Prva samostalna zbirka poezije "ako kažem može postati istina" objavljena joj je 2019. u izdanju Partizanske knjige, brzo je zapažena, a dobila je i pozitivne kritike.

Najmlađa je dobitnica godišnje literarne stipendije Pisac grada Graca (Writer of the City of Graz) za 2020/21.

## Bibliografija 
### Zbirke poezije 
* "ako kažem može postati istina". Kikinda: Partizanska knjiga. 2019. ISBN 978-86-6477-042-2

### Književni časopisi, portali
* "Libartes", časopis za umjetnost, kulturu i društvena pitanja, Beograd, 2019.
* "Enklava", časopis za poeziju, Beograd, 2019.
* "Fokalizator" 2-3, časopis za književnost i kulturu, Podgorica, 2019.
* "ARS" 3/18, časopis za kulturu, umjetnost i društvena pitanja, OKF, Cetinje, 2018.
* "Ulaznica" 246, časopis za kulturu, umjetnost i društvena pitanja, Gradska biblioteka "Žarko Zrenjanin", Zrenjanin, 2017.
* "Vesna", studentski književni časopis, Filološki fakultet, Beograd, 2017.
* "Script", časopis za književnost i kulturu, Transkript, Cetinje, 2017.

### Ostale publikacije
* "Kolažiranje", Zbirka poezije i proze Foruma mladih pisaca, JU KIC "Budo Tomović", Podgorica, 2019.
* "Bespomoćne riječi", Zbirka poezije i proze Foruma mladih pisaca, JU KIC "Budo Tomović", Podgorica, 2018.
* "Rukopisi 41", Poezija i proza mladih sa prostora EX-Jugoslavije, Pančevo, 2018.
* "Rješenje zagonetke", Zbirka poezije i proze Foruma mladih pisaca, JU KIC "Budo Tomović", Podgorica, 2017.
* "Rukopisi 40", Poezija i proza mladih sa prostora EX-Jugoslavije, Pančevo, 2017.
* "Ili je neko već to isplanirao", Zbirka poezije i proze Foruma mladih pisaca, JU KIC "Budo Tomović", Podgorica, 2016.
* "Raspoloženi za ptice", Zbirka poezije i proze Foruma mladih pisaca, JU KIC "Budo Tomović", Podgorica, 2015.

## Nagrade 
* Stipendija Writer of the City of Graz koju dodeljuje grad Graz, 2020/21.
* Nagrada "Ulaznica" za drugi najbolji ciklus pesama na bhscg jezicima, 2017.

## Reference 
Kategorija:Biografije, Podgorica
Kategorija:Rođeni 1997.
Kategorija:Crnogorski pjesnici
Kategorija:Dobitnici Nagrade "Gradski pisac Graza"